Diari Oficial de la Generalitat Valenciana


Sumari del DOGV 5961, del 24-02-2009 (2009/2070)

Informació pública de l'aprovació definitiva del Projecte de Reparcel·lació de la Unitat d'Execució Única del Sector, en sòl urbanitzable, denominat PAI Anna-Golf del PGOU d'Anna.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   5961

Data del DOGV
:   24-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/2070


Data del document
:   12-02-2009

Organisme emissor
:   Ajuntament d'Anna

Tipus de document
:   Informació Pública

Descriptors 

:   * Anna
    * administració local
    * pla d'urbanisme

Informació pública de l'aprovació definitiva del Projecte de Reparcel·lació de la Unitat d'Execució Única del Sector, en sòl urbanitzable, denominat PAI Anna-Golf del PGOU d'Anna. [2009/2070]  
L'alcaldessa presidenta, en Decret número 13, de data 19 de gener del 2009, va aprovar definitivament el projecte de reparcel·lació i text refós del sector denominat PAI Anna-Golf, a instàncies de l'urbanitzador Golf y Aventura Annabella, SL, en el sentit següent:  
«Primer. Aprovar definitivament, amb les modificacions que es deriven de la resolució de les al·legacions i recursos presentats i resolts per l'Ajuntament en Ple, en els acords adoptats en sessions de data 7 d'agost de 2008 i de 16 d'octubre de 2008, així com per la Junta de Govern Local, en la sessió de data 8 d'agost de 2008, i de conformitat amb els informes emesos pel tècnic extern de l'Ajuntament, Josep Vicent Morote Sarrión, i del secretari interventor de l'Ajuntament, Josep Vicent Farinós Molina, el Projecte de Reparcel·lació de la Unitat d'Execució Única del Sector, en sòl urbanitzable, denominat PAI Anna-Golf del PGOU d'Anna, promogut a instàncies de l'urbanitzador Golf y Aventura Annabella, SL i redactat per l'enginyer de camins Bernardo Monserrat Lafuente i l'advocada Lucía Arándiga Pérez, comprensiu dels documents següents: I. Memòria. II. Relació de finques aportades. III. Criteris de valoració de les superfícies aportades, criteris d'adjudicació de parcel·les resultants. IV. Parcel·les adjudicades. V. Criteris de valoració d'indemnitzacions, taxació de drets, edificacions, construccions o plantacions que han d'extingir-se o derruir-se per a l'execució del pla parcial (informe de TINSA). VI. Compte de liquidació provisional. VII. Plans. D'acord amb el text refós presentat en el Registre General de l'Ajuntament, en data 12 de novembre de 2008, Registre d'Entrada número 2002.  
Segon. Requerir a l'urbanitzador, en virtut del present acord, la presentació de document administratiu o públic, amb els requisits establits en l'article 175 de la Llei Urbanística Valenciana, i l'article 6 i 7 del Reial Decret 1093/1997, de 4 de juliol, pel qual s'aproven les normes complementàries al reglament per a l'execució de la Llei Hipotecària sobre inscripció en el Registre de la Propietat d'actes de naturalesa urbanística. Que permeta la inscripció directa en el Registre de la Propietat de les noves finques adjudicades, així com la realització de les operacions registrals de modificació de les finques actuals, correcció de la cabuda comprovada, creació de noves finques en el cas de no estar inscrites amb anterioritat i realització de les operacions de segregació necessàries, i que es contenen en l'expedient de reparcel·lació.  
Tercer. Sol·licitar la inscripció a favor de l'Ajuntament d'Anna, en ple domini i lliure de càrregues, de totes aquelles finques de resultat, que hagen de quedar incloses en el patrimoni municipal, o en el patrimoni municipal del sòl (en el cas de procedir de la participació en el 10% de l'aprofitament tipus de la unitat) o, si és el cas, queden afectes al destí dotacional previst pel pla (vials i zones verdes o sòls de destí dotacional d'equipaments públics).  
Quart. Publicar el present acord en el Butlletí Oficial de la Província, en el Diari Oficial de la Comunitat Valenciana (DOCV) i en un diari d'informació general de distribució en la província de València, perquè en prengueu coneixement i als efectes jurídics i econòmics oportuns.  
Notificar individualitzadament a l'urbanitzador, als propietaris interessats i als titulars de drets afectats per aquest, el present acord, amb expressió dels recursos que siguen procedents, i fer avís exprés que aquest posa fi a la via administrativa   
Cinqué. Requerir a l'urbanitzador perquè en el termini de 10 dies aporte almenys tres exemplars del projecte de reparcel·lació refós per a diligenciar-los, que li seran tornats per a presentar-los posteriorment en el Registre de la Propietat, la qual cosa durà a terme en el termini d'un mes des que l'aprovació d'aquests siga ferma en via administrativa.  
Sisé. Notificar el present acord a la Conselleria de Medi Ambient, Aigua, Urbanisme i Habitatge de la Generalitat Valenciana, perquè en prengueu coneixement i als efectes oportuns.  
Seté. Facultar l'Alcaldia per a dur a terme els aclariments, esmenes i tots els tràmits necessaris amb vista a la millor execució del present acord.»  
Recursos: contra l'esmentada resolució, que té caràcter definitiu, els interessats podran interposar els recursos següents:  
En el termini d'un mes, comptat a partir de l'endemà de la publicació del present anunci en el Butlletí Oficial de la Província, recurs potestatiu de reposició davant del mateix òrgan que el va dictar, o bé, en el termini de dos mesos, recurs contenciós administratiu davant del jutjat contenciós administratiu, amb l'avís que aquest últim no es podrà interposar fins a la resolució expressa o la desestimació presumpta del de reposició, d'acord amb el que disposen els articles 447 i 448 del ROGTU, aprovat pel Decret 67/2006, de 12 de maig.  
Anna, 12 de febrer de 2009.- L'alcaldessa: Pilar-Teresa Sarrión Ponce.